**Likumprojekta "Grozījums Muitas likumā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par Latvijas valsts ģerboni" pārejas noteikumu 5. punkts, kurā Ministru kabinetam uzdots iesniegt grozījumus speciālajos likumos, kuros Valsts ģerboņa likuma 5.–7. pantā minētajām institūcijām vai amatpersonām noteiktie ģerboņa lietošanas noteikumi neatbilst likumam "Par Latvijas valsts ģerboni", kā arī Ministru prezidenta 2012. gada 31. jūlija rezolūcija Nr.12/JUR-138 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012. gada 1. septembrī stājās spēkā likuma "Par Latvijas valsts ģerboni" grozījumi, papildinot likumu ar 8.1 un 8.2 pantu, kas paredz, ka turpmāk šā likuma 5.–7. pantā minētā institūcija un amatpersona pārvaldes dokumenta veidlapas rekvizītu zonā kopā ar valsts ģerboni nelieto citu ģerboni, zīmi vai emblēmu, vai logo un vizuālajā identitātē un grafiskajā standartā (piemēram, pie institūcijas ēkas, dienesta telpās, uz institūcijas transportlīdzekļiem, iespieddarbos, goda rakstos, mājaslapā internetā, rīkotajos pasākumos, vizītkartēs, spiedogos, zīmogos, reprezentācijas materiālos) nedrīkst lietot citu ģerboni, kas nav valsts ģerbonis, kā arī zīmi, emblēmu vai logo. Likuma "Par Latvijas valsts ģerboni" pārejas noteikumu 7. punkts paredz, ka šā likuma  5.–7. pantā minētās institūcijas un amatpersonas nodrošina valsts ģerboņa un cita ģerboņa, zīmes, emblēmas vai logo lietošanas atbilstību likuma prasībām līdz 2014. gada 31. decembrim. Saskaņā ar likuma "Par Latvijas valsts ģerboni" 8. panta sesto daļu 5.–7. pantā minētā amatpersona var lietot jebkuru valsts ģerboni uz formastērpa, arī kā emblēmas sastāvdaļu normatīvajos aktos paredzētajā kārtībā. Līdz 2014. gada 31. decembrim dokumentos, vizuālajā identitātē un grafiskajā standartā ir pieļaujams lietot arī attiecīgās institūcijas un amatpersonas ģerboni, zīmi, emblēmu vai logo, ja tāds izstrādāts līdz 2012. gada 1. septembrim.  Muitas likuma 5. panta pirmā daļa paredz, ka muitas iestādēm ir sava emblēma, kurā tiek lietots mazais valsts ģerbonis, un vienkāršota emblēma, kurā netiek lietots valsts ģerbonis. Vienkāršoto emblēmu lieto uz muitas iestāžu karoga, ko izmanto uz jūras un upju kuģiem, savukārt 5. panta otrā daļa nosaka, ka sauszemes un gaisa transportlīdzekļu pazīšanas zīmi veido uz melna pamata izvietota apaļa muitas emblēma.  Lai nodrošinātu Muitas likuma atbilstību likuma "Par Latvijas valsts ģerboni" regulējumam, likumprojekts paredz:   1. no Muitas likuma 5. panta pirmās daļas svītrot vienkāršoto emblēmu; 2. noteikt, ka muitas iestāžu emblēmu drīkst lietot uz amatpersonu formastērpa saskaņā ar likuma "Par Latvijas valsts ģerboni" 8. panta sestajā daļā paredzēto izņēmumu; 3. svītrot 5. panta otro daļu, nodrošinot atbilstību likuma "Par Latvijas valsts ģerboni" 8.2 panta nosacījumiem, kas paredz, ka uz dienesta transportlīdzekļiem nedrīkst izmantot emblēmu; 4. svītrot 5. panta trešo daļu, kas paredz, ka uz muitas iestāžu karogā tiek izmantota vienkāršotā emblēma.   Likumprojektam noteikts atliekošs spēkā stāšanās termiņš – 2015. gada 1. janvāris |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Grozījums likumā "Par Valsts ieņēmumu dienestu", kas paredz izslēgt 26. panta trešo daļu |
| Atbildīgā institūcija | Valsts kanceleja. Grozījums likumā "Par Valsts ieņēmumu dienestu" iesniegts Ministru kabinetā vienlaikus ar projektu |
| Cita informācija | Nav |

|  |  |  |  |
| --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | |
| Projekts šo jomu neskar | | | |
| **1. tabula Tiesību akta projekta atbilstība ES tiesību aktiem** | | | | |
| Projekts šo jomu neskar | | | | |
| **VI. Sabiedrības līdzdalība un komunikācijas aktivitātes** | | | |
| Projekts šo jomu neskar | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Nav | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar likuma "Par Latvijas valsts ģerboni" pārejas noteikumu 7. punktu – Valsts ieņēmumu dienesta muitas iestādes | |
| 3. | Cita informācija | Nav | |

Ministru prezidente Laimdota Straujuma

v\_sk = 627